
AMENDAMENTE
[bookmark: IntroA]Comisia pentru libertăți civile, justiție și afaceri interne recomandă Comisiei pentru afaceri economice și monetare, care este comisie competentă, să ia în considerare următoarele amendamente:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Amendamentul		<NumAm>1</NumAm>

<DocAmend>Propunere de regulament</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Accesarea cu ușurință a datelor este importantă pentru ca factorii de decizie din cadrul economiei și al societății să poată lua decizii solide care să contribuie la funcționarea eficientă a pieței. Introducerea unor spații europene comune ale datelor în sectoare esențiale, inclusiv în sectorul financiar, ar servi acestui scop. Sectorul financiar face obiectul unui proces de transformare digitală, care se preconizează că va continua în următorii ani, iar Uniunea ar trebui să sprijine acest proces, în special prin promovarea finanțării bazate pe date. În plus, plasarea finanțării durabile în centrul sistemului financiar este un mijloc esențial în vederea realizării unei tranziții verzi a economiei Uniunii. Pentru a asigura succesul tranziției verzi prin intermediul finanțării durabile, este esențial ca informațiile referitoare la durabilitatea activităților să poată fi accesate cu ușurință de către investitori, astfel încât aceștia să fie mai bine informați atunci când iau decizii cu privire la investiții. În acest scop, trebuie îmbunătățit accesul public la informațiile financiare și nefinanciare ale entităților, cum ar fi societățile, întreprinderile, instituțiile financiare. Un mijloc eficient de a face acest lucru la nivelul Uniunii este instituirea unei platforme centralizate, și anume a unui punct unic de acces european („ESAP”), care să ofere acces electronic la toate informațiile relevante.
	(2)	Accesul ușor și structurat la date este important pentru ca factorii de decizie din economie și societate să poată lua în cunoștință de cauză decizii de investiții judicioase, fundamentate, responsabile față de mediu și societate, care să contribuie la funcționarea eficientă a pieței. Introducerea unor spații europene comune ale datelor în sectoare esențiale, inclusiv în sectorul financiar, ar servi acestui scop.  Sectorul financiar face obiectul unui proces de transformare digitală, care se preconizează că va continua în următorii ani, iar Uniunea ar trebui să sprijine acest proces, în special prin promovarea finanțării bazate pe date. În plus, plasarea finanțării durabile în centrul sistemului financiar este un mijloc esențial în vederea realizării unei tranziții verzi a economiei Uniunii. Pentru a asigura succesul tranziției verzi prin intermediul finanțării durabile, este esențial ca informațiile referitoare la durabilitatea activităților să poată fi accesate cu ușurință de către investitori, astfel încât aceștia să fie mai bine informați atunci când iau decizii cu privire la investiții. În acest scop, trebuie îmbunătățit accesul public la informațiile financiare și nefinanciare ale entităților, cum ar fi societățile, întreprinderile, instituțiile financiare. Un mijloc eficient de a face acest lucru la nivelul Uniunii este instituirea unei platforme centralizate, și anume a unui punct unic de acces european („ESAP”), care să ofere acces electronic la toate informațiile relevante.


</Amend>
<Amend>Amendamentul		<NumAm>2</NumAm>

<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Întrucât, în prezent, se află în curs de negociere sau sunt aproape finalizate noi acte legislative care nu sunt însă enumerate în anexa la prezentul regulament, Comisia ar trebui să fie împuternicită să actualizeze anexa pentru a adăuga actele legislative recent adoptate referitoare la prestarea serviciilor financiare, piețele de capital și sustenabilitate.


</Amend>
<Amend>Amendamentul		<NumAm>3</NumAm>

<DocAmend>Propunere de regulament</DocAmend>
<Article>Considerentul 4</Article>
	

	Textul propus de Comisie
	Amendamentul

	(4)	Informațiile care urmează să fie puse la dispoziția publicului în ESAP ar trebui să fie colectate de organismele de colectare desemnate în scopul colectării informațiilor pe care entitățile au obligația de a le face publice. Pentru a asigura funcționarea eficientă a ESAP, organismele de colectare ar trebui să pună informațiile la dispoziția ESAP în mod automat, prin intermediul unei interfețe unice de programare a aplicațiilor. Pentru ca informațiile să poată fi utilizate în format digital, entitățile ar trebui să pună la dispoziție informațiile respective într-un format care să permită extragerea de date sau, în cazul în care acest lucru este prevăzut de dreptul Uniunii, într-un format prelucrabil automat. Spre deosebire de formatele care permit extragerea de date, formatele prelucrabile automat sunt acele formate de fișier structurate astfel încât să permită aplicațiilor software să identifice, să recunoască și să extragă cu ușurință date specifice, inclusiv declarații individuale de fapt, și structura internă a acestora. Pentru a se asigura că entitățile transmit informațiile în formatul corect și pentru a aborda eventualele probleme tehnice cu care s-ar putea confrunta entitățile, organismele de colectare ar trebui să ofere asistență acestor entități.
	(4)	Informațiile care urmează să fie puse la dispoziția publicului în ESAP ar trebui să fie colectate de organismele de colectare desemnate în scopul colectării informațiilor pe care entitățile au obligația de a le face publice. Pentru a asigura funcționarea eficientă a ESAP, organismele de colectare ar trebui să pună informațiile la dispoziția ESAP în mod automat, prin intermediul unei interfețe unice de programare a aplicațiilor. În măsura posibilităților și sub rezerva deciziei statului membru în cauză, organismele de colectare desemnate în scopul colectării informațiilor pe care entitățile sunt obligate să le divulge public ar trebui să fie însărcinate și cu colectarea informațiilor transmise voluntar. Pentru ca informațiile să poată fi utilizate în format digital, entitățile ar trebui să pună la dispoziție informațiile respective într-un format care să permită extragerea de date sau, în cazul în care acest lucru este prevăzut de dreptul Uniunii, într-un format prelucrabil automat. Spre deosebire de formatele care permit extragerea de date, formatele prelucrabile automat sunt acele formate de fișier structurate astfel încât să permită aplicațiilor software să identifice, să recunoască și să extragă cu ușurință date anume, inclusiv declarații individuale de fapt, și structura internă a acestora. Pentru a se asigura că entitățile transmit informațiile în formatul corect și pentru a aborda eventualele probleme tehnice cu care s-ar putea confrunta entitățile, organismele de colectare ar trebui să ofere asistență acestor entități.


</Amend>
<Amend>Amendamentul		<NumAm>4</NumAm>

<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Pe lângă informațiile referitoare la serviciile financiare, la piețele de capital și la durabilitate care trebuie făcute publice în temeiul dreptului Uniunii, investitorii, participanții la piață, consilierii și publicul larg pot prezenta un interes pentru obținerea altor informații pe care o entitate dorește să le facă accesibile. Este posibil ca întreprinderile mici și mijlocii să dorească să pună la dispoziția publicului mai multe informații pentru a deveni mai vizibile pentru potențialii investitori, sporind astfel finanțarea și diversificând oportunitățile de finanțare. De asemenea, participanții la piață ar putea dori să furnizeze mai multe informații decât cele prevăzute de lege sau să facă publice informațiile cerute de legislația națională, dar care nu sunt disponibile la nivelul Uniunii, pentru a completa informațiile furnizate publicului la nivelul Uniunii. Prin urmare, oricărei entități ar trebui să i se permită să pună la dispoziție informații financiare, informații legate de durabilitate și alte informații relevante în ESAP. În conformitate cu principiul minimizării datelor, entitățile ar trebui să se asigure că nu sunt incluse date cu caracter personal, cu excepția cazului în care datele respective constituie un element necesar al informațiilor referitoare la activitățile lor economice, inclusiv atunci când denumirea entității coincide cu numele proprietarului. În cazul în care astfel de informații conțin date cu caracter personal, entitățile ar trebui să se asigure că se pot baza, pentru o astfel de prezentare a informațiilor, pe unul dintre motivele legale de prelucrare prevăzute la articolul 6 din Regulamentul (UE) 2016/679 al Parlamentului European și al Consiliului26.
	(5)	Pe lângă informațiile referitoare la serviciile financiare, la piețele de capital și la durabilitate care trebuie publicate în temeiul dreptului Uniunii, investitorii, participanții la piață, consilierii și publicul larg pot manifesta un interes pentru obținerea altor informații pe care o entitate dorește să le facă accesibile. Este posibil ca microîntreprinderile și întreprinderile mici și mijlocii să dorească să pună la dispoziția publicului mai multe informații pentru a deveni mai vizibile pentru potențialii investitori, atrăgând astfel mai multe fonduri și diversificând posibilitățile de finanțare. De asemenea, participanții la piață ar putea dori să furnizeze mai multe informații decât cele prevăzute de lege sau să publice informațiile cerute de legislația națională, dar care nu sunt disponibile la nivelul Uniunii, pentru a completa informațiile furnizate publicului la nivelul Uniunii. Prin urmare, oricărei entități ar trebui să i se permită să pună la dispoziție informații financiare, informații legate de durabilitate și alte informații relevante în ESAP. Entitățile care transmit voluntar informații pentru accesibilitate în ESAP ar trebui să răspundă de calitatea, exhaustivitatea și acuratețea acestora. Informațiile ar trebui să fie transmise cu bună-credință și să reflecte situația reală. În conformitate cu principiul minimizării datelor, entitățile ar trebui să se asigure că nu sunt incluse date cu caracter personal, cu excepția cazului în care datele respective constituie un element necesar al informațiilor referitoare la activitățile lor economice, inclusiv atunci când denumirea entității coincide cu numele proprietarului. În cazul în care astfel de informații conțin date cu caracter personal, entitățile ar trebui să se asigure că se pot baza, pentru o astfel de prezentare a informațiilor, pe unul dintre motivele legale de prelucrare prevăzute la articolul 6 din Regulamentul (UE) 2016/679 al Parlamentului European și al Consiliului26.

	__________________
	__________________

	26 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).
	26 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).


</Amend>
<Amend>Amendamentul		<NumAm>5</NumAm>

<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	ESAP ar trebui să le ofere utilizatorilor acces gratuit și nediscriminatoriu la informații și ar trebui să le permită acestora să caute, să acceseze și să descarce informațiile prin intermediul ESAP. Cu toate acestea, având în vedere necesitatea de a proteja ESMA de o sarcină financiară excesivă legată de costurile suportate pentru a răspunde nevoilor utilizatorilor cu activitate intensă, dacă există astfel de utilizatori, ESMA ar trebui să dispună de capacitatea de a genera venituri. Prin urmare, prin derogare de la principiul conform căruia informațiile ar trebui să fie accesibile gratuit, ESMA ar trebui să aibă posibilitatea de a impune comisioane pentru acele servicii specifice, inclusiv pentru serviciile cu costuri de întreținere ridicate ca urmare a căutărilor de volume foarte mari de informații sau a accesului frecvent la ESAP. Totuși, comisioanele impuse nu ar trebui să depășească costul serviciului furnizat.
	(12)	ESAP ar trebui să le ofere tuturor participanților activi pe piața unică europeană, inclusiv, dar fără a se limita la aceștia, investitori, consumatori, organizații ale societății civile, mediul academic, reprezentanți ai mass-mediei, același acces la informații, gratuit și fără discriminare pentru a-și face munca și a-și și realiza interesele. Utilizatorii respectivi ar trebui să poată căuta, accesa și descărca informațiile prin intermediul ESAP. Cu toate acestea, având în vedere necesitatea de a proteja ESMA de o sarcină financiară excesivă legată de costurile suportate pentru a răspunde nevoilor utilizatorilor cu activitate intensă, dacă există astfel de utilizatori, ESMA ar trebui să dispună de capacitatea de a genera venituri. Prin urmare, prin derogare de la principiul conform căruia informațiile ar trebui să fie accesibile gratuit, ESMA ar trebui să aibă posibilitatea de a impune comisioane pentru acele servicii anume, inclusiv pentru serviciile cu costuri de întreținere ridicate ca urmare a căutărilor de volume foarte mari de informații sau a accesului frecvent la ESAP. Totuși, comisioanele impuse nu ar trebui să depășească costul serviciului furnizat.


</Amend>
<Amend>Amendamentul		<NumAm>6</NumAm>

<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Pentru a promova inovarea bazată pe date în domeniul finanțelor, pentru a contribui la integrarea piețelor de capital în Uniunea Europeană, pentru a canaliza investițiile către activități durabile și pentru a asigura eficiența pentru consumatori și întreprinderi, ESAP ar trebui să îmbunătățească accesul la acele informații care includ date cu caracter personal. Cu toate acestea, ESAP ar trebui să îmbunătățească accesul numai la acele date cu caracter personal care trebuie prelucrate în temeiul dreptului Uniunii sau care sunt prelucrate în mod voluntar, cu condiția să existe un motiv legal pentru o astfel de prelucrare în temeiul Regulamentului (UE) 2016/679 al Parlamentului European și al Consiliului. Pentru prelucrarea datelor cu caracter personal în contextul furnizării de informații prin intermediul ESAP, organismele de colectare și ESMA, în calitatea sa de operator al ESAP, ar trebui să se asigure că Regulamentul (UE) 2016/679 și Regulamentul (UE) 2018/1725 al Parlamentului European și al Consiliului28 sunt respectate.
	(13)	Pentru a promova inovarea bazată pe date în domeniul finanțelor, pentru a contribui la integrarea piețelor de capital în Uniunea Europeană, pentru a canaliza investițiile către activități durabile și pentru a asigura eficiența pentru consumatori și întreprinderi, ESAP ar trebui să îmbunătățească accesul la acele informații care includ date cu caracter personal. Cu toate acestea, ESAP ar trebui să îmbunătățească accesul numai la acele date cu caracter personal care trebuie prelucrate în temeiul dreptului Uniunii sau care sunt prelucrate în mod voluntar, cu condiția să existe un motiv legal pentru o astfel de prelucrare în temeiul Regulamentului (UE) 2016/679 al Parlamentului European și al Consiliului. Pentru prelucrarea datelor cu caracter personal în contextul furnizării de informații prin intermediul ESAP, organismele de colectare și ESMA, în calitatea sa de operator al ESAP, indiferent dacă acționează ca operator, operator asociat sau persoană împuternicită de operator ar trebui să se asigure că Regulamentul (UE) 2016/679 și Regulamentul (UE) 2018/1725 al Parlamentului European și al Consiliului28 sunt respectate. În primul rând, ESMA ar trebui să țină cont de principiul protecției datelor începând cu momentul conceperii și al protecției implicite a datelor.

	__________________
	__________________

	28 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
	28 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).


</Amend>
<Amend>Amendamentul		<NumAm>7</NumAm>

<DocAmend>Propunere de regulament</DocAmend>
<Article>Considerentul 14</Article>
	

	Textul propus de Comisie
	Amendamentul

	(14)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 și a emis un aviz la [a se introduce data].
	(14)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 și a prezentat observații oficiale la 19 ianuarie 2022.


</Amend>
<Amend>Amendamentul		<NumAm>8</NumAm>

<DocAmend>Propunere de regulament</DocAmend>
<Article>Considerentul 16</Article>
	

	Textul propus de Comisie
	Amendamentul

	(16)	Pentru ca informațiile să fie comparabile în timp, utilizatorii ar trebui să aibă acces la informațiile anterioare. Prin urmare, este necesar să se solicite ESAP să ofere acces la informații pentru o perioadă rezonabilă de timp, în măsura în care acest lucru este compatibil cu alte dispoziții aplicabile ale dreptului Uniunii. În acest scop, ESMA ar trebui să se asigure că datele cu caracter personal nu sunt accesibile mai mult timp decât este necesar, astfel cum se prevede în dreptul Uniunii. Pentru a permite ESMA și organismelor de colectare să pregătească funcționarea ESAP, acesta din urmă ar trebui să ofere acces numai la informațiile transmise începând cu 1 ianuarie 2024.
	(16)	Pentru ca informațiile să fie comparabile în timp, utilizatorii ar trebui să aibă acces la informațiile anterioare. Prin urmare, este necesar să se solicite ESAP să ofere acces la informații pentru o perioadă rezonabilă de timp, în măsura în care acest lucru este compatibil cu alte dispoziții aplicabile ale dreptului Uniunii. În acest scop, ESMA ar trebui să se asigure că datele cu caracter personal nu sunt accesibile mai mult timp decât este necesar, astfel cum se prevede în dreptul Uniunii. Pentru a permite ESMA și organismelor de colectare să pregătească funcționarea ESAP, acesta din urmă ar trebui să ofere acces numai la informațiile disponibile la momentul respectiv începând cu 1 ianuarie 2024.


</Amend>
<Amend>Amendamentul		<NumAm>9</NumAm>

<DocAmend>Propunere de regulament</DocAmend>
<Article>Articolul 1 – alineatul 1 – litera aa (nouă)</Article>
	

	Textul propus de Comisie
	Amendamentul

	
	(aa)	Comisia este împuternicită să adopte acte delegate pentru a modifica anexele și a actualiza lista cu actele legislative atunci când intră în vigoare un nou act legislativ legat de furnizarea de servicii financiare, piețele de capital și sustenabilitate.


</Amend>
<Amend>Amendamentul		<NumAm>10</NumAm>

<DocAmend>Propunere de regulament</DocAmend>
<Article>Articolul 1 – alineatul 2</Article>
	

	Textul propus de Comisie
	Amendamentul

	2.	ESAP nu oferă acces la informațiile transmise înainte de 1 ianuarie 2024.
	eliminat


</Amend>
<Amend>Amendamentul		<NumAm>11</NumAm>

<DocAmend>Propunere de regulament</DocAmend>
<Article>Articolul 2 – paragraful 1 – punctul 7 a (nou)</Article>
	

	Textul propus de Comisie
	Amendamentul

	
	(7a)	definițiile din Regulamentul (UE) 2016/679


</Amend>
<Amend>Amendamentul		<NumAm>12</NumAm>

<DocAmend>Propunere de regulament</DocAmend>
<Article>Articolul 3 – alineatul 1 – partea introductivă</Article>
	

	Textul propus de Comisie
	Amendamentul

	1.	Orice persoană fizică sau juridică poate transmite unui organism de colectare informațiile menționate la articolul 1 alineatul (1) litera (b) pentru a face accesibile în ESAP informațiile respective. Atunci când transmite informațiile respective, persoana fizică sau juridică:
	1.	Orice persoană fizică sau juridică care acționează ca participantă pe piața UE poate transmite unui organism de colectare informațiile menționate la articolul 1 alineatul (1) litera (b) pentru a face accesibile în ESAP informațiile respective. Atunci când transmite informațiile respective, persoana fizică sau juridică:


</Amend>
<Amend>Amendamentul		<NumAm>13</NumAm>

<DocAmend>Propunere de regulament</DocAmend>
<Article>Articolul 3 – alineatul 1 – litera ca (nouă)</Article>
	

	Textul propus de Comisie
	Amendamentul

	
	(ca)	dacă este posibil, verifică că orice informație transmisă din proprie inițiativă este transmisă în formatul prevăzut în modelele existente referitoare la actul legislativ corespunzător;


</Amend>
<Amend>Amendamentul		<NumAm>14</NumAm>

<DocAmend>Propunere de regulament</DocAmend>
<Article>Articolul 3 – alineatul 1 – litera d</Article>
	

	Textul propus de Comisie
	Amendamentul

	(d)	se asigură că nu sunt incluse date cu caracter personal, cu excepția cazului în care datele cu caracter personal constituie un element necesar al informațiilor referitoare la activitățile sale economice.
	(d)	se asigură că nu sunt incluse date cu caracter personal, cu excepția cazului în care datele cu caracter personal constituie un element necesar al informațiilor referitoare la activitățile sale economice, conform principiului reducerii la minimum a volumului de date.


</Amend>
<Amend>Amendamentul		<NumAm>15</NumAm>

<DocAmend>Propunere de regulament</DocAmend>
<Article>Articolul 3 – alineatul 2 – litera ca (nouă)</Article>
	

	Textul propus de Comisie
	Amendamentul

	
	(ca)	standarde pentru ca organismele de colectare să își respecte obligațiile care le revin în temeiul articolului 5 alineatul (2) literele (b) și (ba).


</Amend>
<Amend>Amendamentul		<NumAm>16</NumAm>

<DocAmend>Propunere de regulament</DocAmend>
<Article>Articolul 3 – alineatul 2 – paragraful 1</Article>
	

	Textul propus de Comisie
	Amendamentul

	Comitetul comun al autorităților europene de supraveghere înaintează Comisiei proiectele respective de standarde tehnice de punere în aplicare până la [OP: a se introduce data – trei ani de la intrarea în vigoare].
	Comitetul comun al autorităților europene de supraveghere înaintează Comisiei proiectele respective de standarde tehnice de punere în aplicare până la [OP: a se introduce data – doi ani de la intrarea în vigoare].


</Amend>
<Amend>Amendamentul		<NumAm>17</NumAm>

<DocAmend>Propunere de regulament</DocAmend>
<Article>Articolul 3 – alineatul 3 a (nou)</Article>
	

	Textul propus de Comisie
	Amendamentul

	
	3a.	Entitățile care transmit voluntar informații unui organism de colectare acționează cu bună-credință și au grijă ca informațiile să fie corecte, exacte și divulgate într-un mod clar, care să nu inducă în eroare.


</Amend>
<Amend>Amendamentul		<NumAm>18</NumAm>

<DocAmend>Propunere de regulament</DocAmend>
<Article>Articolul 3 – alineatul 3 b (nou)</Article>
	

	Textul propus de Comisie
	Amendamentul

	
	3b.	Informațiile furnizate voluntar unui organism de colectare sunt prezentate într-un mod care să le permită utilizatorilor să le distingă de informațiile colectate care trebuie transmise obligatoriu.


</Amend>
<Amend>Amendamentul		<NumAm>19</NumAm>

<DocAmend>Propunere de regulament</DocAmend>
<Article>Articolul 4 – paragraful 1</Article>
	

	Textul propus de Comisie
	Amendamentul

	ESMA publică, pe portalul web menționat la articolul 7 alineatul (1) litera (a), o listă a organismelor de colectare cu informații despre localizatorul uniform de resurse (adresa URL) al fiecărui organism de colectare.
	ESMA publică, pe portalul web menționat la articolul 7 alineatul (1) litera (a), o listă a organismelor de colectare cu informații despre numele, adresa, statul membru de origine și localizatorul uniform de resurse (adresa URL) al fiecărui organism de colectare.


</Amend>
<Amend>Amendamentul		<NumAm>20</NumAm>

<DocAmend>Propunere de regulament</DocAmend>
<Article>Articolul 5 – alineatul 1 – litera b – punctul ii</Article>
	

	Textul propus de Comisie
	Amendamentul

	(ii)	metadatele specificate în temeiul alineatului (6) litera (d) sunt disponibile și complete;
	(ii)	metadatele specificate în temeiul alineatului (6) litera (d) sunt disponibile, complete și păstrate numai pe perioada în care sunt stocate informațiile la care se referă;


</Amend>
<Amend>Amendamentul		<NumAm>21</NumAm>

<DocAmend>Propunere de regulament</DocAmend>
<Article>Articolul 5 – alineatul 1 – litera f – partea introductivă</Article>
	

	Textul propus de Comisie
	Amendamentul

	(f)	se asigură că informațiile menționate la articolul 1 alineatul (1) rămân la dispoziția ESAP timp de cel puțin 10 ani, cu excepția cazului în care se prevede altfel în actele juridice menționate la articolul 1 alineatul (1) litera (a). Datele cu caracter personal incluse în informațiile transmise în temeiul articolului 1 alineatul (1) nu se păstrează și nu se pun la dispoziție pe perioade mai mari de 5 ani, cu excepția cazului în care se prevede altfel în actele juridice menționate la articolul 1 alineatul (1) litera (a).
	(f)	se asigură că informațiile menționate la articolul 1 alineatul (1) rămân la dispoziția ESAP timp de cel puțin 10 ani, cu excepția cazului în care se prevede altfel în actele juridice menționate la articolul 1 alineatul (1) litera (a). Datele cu caracter personal incluse în informațiile transmise în temeiul articolului 1 alineatul (1) nu se păstrează mai mult decât este necesar și în orice caz nu sunt puse la dispoziție pe perioade mai lungi de 5 ani, cu excepția cazului în care se prevede altfel în actele juridice menționate la articolul 1 alineatul (1) litera (a).


</Amend>
<Amend>Amendamentul		<NumAm>22</NumAm>

<DocAmend>Propunere de regulament</DocAmend>
<Article>Articolul 5 – alineatul 2 – partea introductivă</Article>
	

	Textul propus de Comisie
	Amendamentul

	2.	Organismele de colectare resping informațiile transmise de entități în fiecare dintre următoarele cazuri:
	2.	Organismele de colectare sunt împuternicite să certifice și să respingă informațiile transmise de entități în fiecare dintre următoarele cazuri:


</Amend>
<Amend>Amendamentul		<NumAm>23</NumAm>

<DocAmend>Propunere de regulament</DocAmend>
<Article>Articolul 5 – alineatul 2 – litera ba (nouă)</Article>
	

	Textul propus de Comisie
	Amendamentul

	
	(ba)	în cazul în care devine evident că entitățile nu îndeplinesc cerințele aferente transmiterii de date cu caracter personal prevăzute la articolul 3 alineatul (1) litera (d) și la articolul 3 alineatul (3).


</Amend>
<Amend>Amendamentul		<NumAm>24</NumAm>

<DocAmend>Propunere de regulament</DocAmend>
<Article>Articolul 5 – alineatul 4</Article>
	

	Textul propus de Comisie
	Amendamentul

	4.	Entitățile se asigură că informațiile pe care le transmit organismelor de colectare sunt exacte.
	4.	Entitățile garantează calitatea, caracterul exhaustiv și exactitatea informațiilor pe care le transmit organismelor de colectare.


</Amend>
<Amend>Amendamentul		<NumAm>25</NumAm>

<DocAmend>Propunere de regulament</DocAmend>
<Article>Articolul 5 – alineatul 6 a (nou)</Article>
	

	Textul propus de Comisie
	Amendamentul

	
	6a.	Comitetul comun al Autorităților europene de supraveghere elaborează proceduri menite să faciliteze cooperarea dintre organismele de colectare și entități, reglementând în special transmiterea și retragerea informațiilor voluntare și oferind, după caz, formulare tip. Când elaborează astfel de proceduri, comitetul comun are în vedere mai ales nevoile întreprinderilor mici și mijlocii.


</Amend>
<Amend>Amendamentul		<NumAm>26</NumAm>

<DocAmend>Propunere de regulament</DocAmend>
<Article>Articolul 6 – paragraful 1</Article>
	

	Textul propus de Comisie
	Amendamentul

	ESMA instituie o politică în domeniul securității informatice eficace și proporțională pentru ESAP și asigură niveluri adecvate de autenticitate, disponibilitate, integritate și nerepudiere a informațiilor puse la dispoziție în ESAP, precum și niveluri adecvate de protecție a datelor cu caracter personal.
	ESMA instituie o politică în domeniul securității informatice eficace și proporțională pentru ESAP și asigură niveluri adecvate de autenticitate, disponibilitate, integritate și nerepudiere a informațiilor puse la dispoziție în ESAP, precum și niveluri adecvate de protecție a datelor cu caracter personal. ESMA analizează periodic politica de securitate informatică și situația în materie de securitate cibernetică ale ESAP, ținând cont de evoluția situației în domeniul securității cibernetice la nivel european și internațional și de evoluțiile de ultimă oră.


</Amend>
<Amend>Amendamentul		<NumAm>27</NumAm>

<DocAmend>Propunere de regulament</DocAmend>
<Article>Articolul 7 – alineatul 1 – litera a</Article>
	

	Textul propus de Comisie
	Amendamentul

	(a)	un portal web cu o interfață ușor de utilizat în toate limbile oficiale ale Uniunii pentru a oferi acces la informațiile din ESAP;
	(a)	un portal web cu o interfață ușor de utilizat, care ține cont de nevoile de acces speciale ale persoanelor cu dizabilități, în toate limbile oficiale ale Uniunii, pentru a asigura accesul la informațiile din ESAP;


</Amend>
<Amend>Amendamentul		<NumAm>28</NumAm>

<DocAmend>Propunere de regulament</DocAmend>
<Article>Articolul 7 – alineatul 2</Article>
	

	Textul propus de Comisie
	Amendamentul

	2.	ESMA se asigură că ESAP furnizează funcționalitățile menționate la alineatul (1) literele (e) și (g) până la 31 decembrie 2025.
	2.	ESMA se asigură că ESAP furnizează funcționalitățile menționate la alineatul (1) literele (e) și (g) până la 31 decembrie 2025. ESMA instituie măsuri tehnice și organizatorice corespunzătoare pentru a se evita divulgarea unui volum excesiv de date cu caracter personal prin serviciul de descărcare și API. ESMA oferă garanții suplimentare dacă divulgarea datelor cu caracter personal prin serviciul de descărcare și API vizează date cu caracter personal deosebit de sensibile, ca informațiile privind măsurile administrative sau alte sancțiuni aplicate persoanelor fizice.


</Amend>
<Amend>Amendamentul		<NumAm>29</NumAm>

<DocAmend>Propunere de regulament</DocAmend>
<Article>Articolul 7 – alineatul 3 – partea introductivă</Article>
	

	Textul propus de Comisie
	Amendamentul

	3.	Funcția de căutare menționată la alineatul (1) litera (c) trebuie să permită efectuarea unei căutări pe baza următoarelor metadate:
	3.	Funcția de căutare menționată la alineatul (1) litera (c) trebuie să permită efectuarea unei căutări cel puțin pe baza următoarelor metadate:


</Amend>
<Amend>Amendamentul		<NumAm>30</NumAm>

<DocAmend>Propunere de regulament</DocAmend>
<Article>Articolul 8 – alineatul 1</Article>
	

	Textul propus de Comisie
	Amendamentul

	1.	ESMA se asigură că accesul la ESAP este acordat în mod nediscriminatoriu.
	1.	Pentru a promova transparența și buna funcționare a piețelor de capital din UE, ESMA se asigură că accesul la ESAP este acordat în mod nediscriminatoriu.


</Amend>
<Amend>Amendamentul		<NumAm>31</NumAm>

<DocAmend>Propunere de regulament</DocAmend>
<Article>Articolul 8 – alineatul 4 – partea introductivă</Article>
	

	Textul propus de Comisie
	Amendamentul

	4.	În scopul alineatului (2) al doilea paragraf, ESMA poate elabora proiecte de standarde tehnice de punere în aplicare pentru a stabili natura și amploarea serviciilor specifice pentru care pot fi percepute comisioane, precum și pentru a determina structura aferentă a comisioanelor.
	4.	În scopul alineatului (2) al doilea paragraf, ESMA elaborează proiecte de standarde tehnice de punere în aplicare pentru a stabili natura și amploarea serviciilor specifice pentru care pot fi percepute comisioane, precum și pentru a determina structura aferentă a comisioanelor.


</Amend>
<Amend>Amendamentul		<NumAm>32</NumAm>

<DocAmend>Propunere de regulament</DocAmend>
<Article>Articolul 10 – alineatul 1</Article>
	

	Textul propus de Comisie
	Amendamentul

	1.	ESMA efectuează validări automate pentru a verifica conformitatea informațiilor transmise de organismele de colectare cu cerințele prevăzute la articolul 5 alineatul (1) litera (b).
	1.	ESMA efectuează validări, în mod automatizat dacă se poate, pentru a verifica conformitatea informațiilor transmise de organismele de colectare cu cerințele prevăzute la articolul 5 alineatul (1) litera (b).


</Amend>
<Amend>Amendamentul		<NumAm>33</NumAm>

<DocAmend>Propunere de regulament</DocAmend>
<Article>Articolul 11 – alineatul 1 – litera c</Article>
	

	Textul propus de Comisie
	Amendamentul

	(c)	se asigură că ESAP este accesibil cel puțin 95 % din timp în decursul unei luni;
	(c)	se asigură că ESAP este accesibil și în afara perioadelor de întreținere tehnică necesară;


</Amend>
<Amend>Amendamentul		<NumAm>34</NumAm>

<DocAmend>Propunere de regulament</DocAmend>
<Article>Articolul 11 – alineatul 3</Article>
	

	Textul propus de Comisie
	Amendamentul

	3.	ESMA nu stochează informații care conțin date cu caracter personal decât pentru prelucrarea automată, intermediară și tranzitorie, incluzând stocarea informațiilor respective, în măsura în care acest lucru este strict necesar în scopul acordării accesului la informațiile furnizate de organismele de colectare.
	3.	ESMA nu stochează informații care conțin date cu caracter personal decât pentru prelucrarea automată, intermediară și tranzitorie, incluzând stocarea informațiilor respective, în măsura în care acest lucru este strict necesar în scopul acordării accesului la informațiile furnizate de organismele de colectare. ESMA ia, de asemenea, măsurile tehnice și organizatorice necesare pentru a avea siguranța că informațiile nu sunt păstrate sau puse la dispoziție o perioadă mai lungă decât cea prevăzută la articolul 5 alineatul (1) litera (f) din prezentul regulament.


</Amend>
<Amend>Amendamentul		<NumAm>35</NumAm>

<DocAmend>Propunere de regulament</DocAmend>
<Article>Articolul 12 – alineatul 2 – litera a</Article>
	

	Textul propus de Comisie
	Amendamentul

	(a)	numărul de vizitatori și de căutări;
	(a)	numărul de vizitatori, inclusiv vizitatori unici, și de căutări;


</Amend>
<Amend>Amendamentul		<NumAm>36</NumAm>

<DocAmend>Propunere de regulament</DocAmend>
<Article>Articolul 13 – paragraful 1</Article>
	

	Textul propus de Comisie
	Amendamentul

	Până la [OP, a se introduce data: 5 ani de la intrarea în vigoare a prezentului regulament], Comisia revizuiește funcționarea ESAP și evaluează eficacitatea acestuia. Comisia prezintă Parlamentului European și Consiliului rapoarte cu privire la rezultatele respectivei revizuiri.
	Până la [OP, a se introduce data: 5 ani de la intrarea în vigoare a prezentului regulament], Comisia revizuiește funcționarea ESAP și evaluează eficacitatea acestuia. Această revizuire este însoțită de o prezentare generală a datelor lipsă din ESAP și de o strategie de abordare a acestora. Revizuirea include și o evaluare a impactului prezentului regulament asupra poziției pe piață a furnizorilor privați de date în UE. Comisia prezintă Parlamentului European și Consiliului rapoarte cu privire la rezultatele respectivei revizuiri.


</Amend>

</RepeatBlock-Amend>

